L-Erbgħa 27 ta' Ġunju 2018: Il-Fondazzjoni għall-Istudji Teoloġiċi qed tniedi skema ta' għaxar boroż ta' studju biex tinkuraġġixxi persuni jidħlu għal studji postgraduate f'oqsma pastorali fil-Fakultà tat-Teoloġija tal-Università ta' Malta. Il-Fondazzjoni, imwaqqfa mill-Arċisqof Ġużeppi Mercieca fl-1988, fost l-għanijiet tagħha għandha li tippromwovi l-istudju tat-Teoloġija f'Malta. Fid-dawl ta' żviluppi riċenti fil-Knisja lokali u b'rabta mal-viżjoni pastorali tal-Papa Franġisku, il-Fondazzjoni għall-Istudji Teoloġiċi tittama li jitħarrġu akkademikament aktar ministri pastorali li jistgħu jagħtu sehem aħjar f'oqsma differenti tal-Knisja. Għal aktar dettalji wieħed jista' jidħol fis-sit elettroniku tal-Knisja f'Malta u jagħfas il-ħolqa immarkata. Rapport mill-Kamra tal-Aħbarijiet ta' Radju Marija
10 boroż ta' studju mill-Fondazzjoni għall-Istudji Teoloġiċi